ટી20 સિરીઝ જીત્યા બાદ ભારત હવે ઈંગ્લેન્ડ વિરુદ્ધ 3 મેચની વનડે સિરીઝ રમવા આજે મેદાને ઉતરશે. ગુરુવારે ટ્રેંટ બ્રિજ મેદાન પર સિરીઝનો પહેલી મેચ રમાશે. જ્યારે બીજી બાજુ ટી20 સિરીઝ ગુમાવ્યા બાદ ઈંગ્લેન્ડ વનડે સિરીઝ દ્વારા મુકાબલામાં વાપસી કરવાનું મન બનાવીને મેદાને ઉતરશે. તાજેતરમાં ભારતીય ટીમે આયર્લેન્ડને 2 મેચની ટી20 સિરીઝમાં 2-0થી માત આપી હતી. બાદમાં ઈંગ્લેન્ડ વિરુદ્ધ 3 ટી20 મેચમાં 2-1થી જીત મેળવી હતી.